વાસુદેવશરણ અગ્રવાલે તેમના પુસ્તક "લોકધર્મ"માં "મહ" શબ્દનો અર્થ મહોત્સવ અને મેળો એવો કર્યો છે.પહેલાનાં સમયમાં આજની જેમ મનોરંજનના સાધનો નહોતા ત્યારે મેળા-ઉત્સવોએ ભાવાત્મક અને સાંસ્કૃતિક એકતાની ભાવનાને જાળવી રાખી હતી. ગુજરાતમાં કારતકમાસથી પ્રારંભ કરીને આસોમાસ સુધી દરરોજ ક્યાંક મેળો યોજાય છે.એક નોંધ મુજબ ગુજરાતમાં વર્ષ દરમિયાન ૧૫૨૧ જેટલા મેળા વિવિધ સ્થળે યોજાય છે.આમ મેળાઓ આપણી સંસ્કૃતિને સતત ધબકતી રાખે છે.